Diari Oficial de la Generalitat Valenciana


Sumari del DOGV 9191, del 08-10-2021 (2021/9628)

RESOLUCIÓ de 22 de setembre de 2021, de la Conselleria d'Educació, Cultura i Esport, per la qual es concedeix la modificació de l'autorització al centre privat de Formació Professional Específica Campus Cámara FP, de la localitat de Paterna.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9191

Data del DOGV
:   08-10-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/9628


Data del document
:   22-09-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 22 de setembre de 2021, de la Conselleria d'Educació, Cultura i Esport, per la qual es concedeix la modificació de l'autorització al centre privat de Formació Professional Específica Campus Cámara FP, de la localitat de Paterna.  
  
 [2021/9628]  
L'expedient 2021/114 ha sigut iniciat a instància de l'interessat, en sol·licitud de modificació de l'autorització del centre privat de Formació Professional Específica Campus Cámara FP, de Paterna (codi de centre: 74283377), per modificació de la composició educativa del centre.  
La Direcció General de Centres Docents va emetre un informe favorable l'11 d'agost de 2021, respecte a l'adequació de les instal·lacions proposades, quant a espais educatius, d'acord amb el que disposa la legislació aplicable.  
Vista la proposta favorable de la direcció territorial competent en matèria educativa, que inclou l'informe de la Unitat Tècnica de Construccions de València i l'informe de la Inspecció Educativa de València, de conformitat amb la legislació aplicable.  
Vistes la Llei orgànica 8/1985, de 3 de juliol, reguladora del dret a l'educació; la Llei orgànica 3/2020, de 29 de desembre, per la qual es modifica la Llei orgànica 2/2006, de 3 de maig, d'educació; i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer.  
Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell; l'article 7 del Decret 173/2020, de 30 d'octubre, del Consell, d'aprovació del reglament orgànic i funcional de la Conselleria d'Educació, Cultura i Esport; i l'Ordre 9/2021, de 7 de maig, de la Conselleria d'Educació, Cultura i Esport, que el desplega, i en virtut de la delegació establida en la Resolució de 26 d'octubre de 2016, resolc:  
  
  
Primer  
Modificar l'autorització del centre docent privat que a continuació s'indica, ateses les característiques, ensenyaments i capacitat màximes que s'hi assenyalen:  
Codi: 94213671.  
Denominació genèrica del centre: centre privat de Formació Professional.  
Denominació específica del centre: Campus Cámara FP.  
Titularitat: Sociedad de Gestión Cámara Valencia, Societat Limitada.  
Domicili: Avinguda Benjamin Franklin, núm. 8.  
Localitat: Paterna (46429).  
Província: València.  
Modificació que s'autoritza:  
Ampliació d'un cicle de Comerç Internacional i variació de torns d'impartició en els altres cicles ja autoritzats, de manera que el centre queda configurat, íntegrament, amb la següent composició:  
Formació Professional  
Cicles formatius de grau superior  
Família: Comerç i Màrqueting  
- 2 cicles de Comerç Internacional, 4 unitats amb 30 llocs escolars cadascuna, impartides 2 unitats en torn de matí i 2 unitats en torn de vesprada.  
- 1 cicle de Màrqueting i Publicitat, 2 unitats amb 30 llocs escolars cadascuna, impartides en torn de matí.  
- 1 cicle de Transport i Logística, 2 unitats amb 30 llocs escolars cadascuna, impartides en torn de vesprada.  
Família: Informàtica i Comunicacions.  
- 1 cicle de Desenvolupament d'Aplicacions Multiplataforma, 2 unitats amb 30 llocs escolars cadascuna, impartides en torn de matí.  
  
Segon  
Aquesta resolució tindrà els seus efectes acadèmics a l'inici del curs escolar 2021-2022.  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar l'endemà de la publicació en el Diari Oficial de la Generalitat Valenciana.  
  
València, 22 de setembre de 2021.- El conseller d'Educació, Cultura i Esport, p. d. (R 26 octubre 2016), el secretari autonòmic d'Educació i Formació Professional: Miguel Soler Gracia.